ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 25/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Juhlimme Charis-raamattukoulun 20-vuotisjuhlavuotta.
Ole hyvä, Andrew.
―Tervetuloa evankeliumin äärelle.
Tänään opetan viimeistä kertaa Jumalan todellisesta luonnosta.
Sarja on jatkunut pitkään. Tänään myös nämä materiaalit -
ovat tarjolla viimeistä päivää. Tämä on väkevää asiaa ja evankeliumia.
Evankeliumi on Jumalan voima pelastukseksi, Room. 1:16.
Pelastus ei tarkoita vain syntien anteeksiantoa, vaan kaikkea, -
mitä Jeesus meille osti: iloa, rauhaa, paranemista ja hyvinvointia.
Pelastus on voima, joka ottaa nuo asiat käyttöön.
Monet kristityt eivät koe näitä asioita täydessä mitassaan, -
koska eivät ole kuulleet todellista evankeliumia.
Opetan evankeliumin totuuksia. Tämä opetus on voimallinen.
Kannattaa todella tilata tuotteet. Jotkut teistä ovat rukoilleet tätä.
Tiedätte, että on jotain enemmän. Uskotte, että Jumala on hyvä -
ja että Hänellä on teille jotain enemmän kuin olette kokeneet, -
mutta ette tiedä, miten edetä. Tämä opetus muuttaisi elämänne.
Tänään teen yhteenvetoa opetuksestani ja puhun asioista, -
jotka kuuluvat hengestä, sielusta ja ruumiista kertovaan opetukseeni.
Kun Jumala opetti minulle nämä perusasiat, elämäni muuttui täysin.
Olen puhunut koko ajan siitä, ettei Jumala lue syntejä viaksemme, -
vaan kohtelee meitä armollisesti. Viime jaksoissa olen korostanut, -
ettei Jumala tehnyt sitä muuttamalla yhtäkkiä käsitystään synnistä.
Ei, sillä Hän on pyhä ja oikeamielinen. Synnit on pakko sovittaa, -
mutta ne sovitettiin, kun Jeesus kuoli puolestamme.
Hän kantoi omassa ruumiissaan Jumalan vihan -
viimeistä pisaraa myöten, eikä sitä ole enää yhtään jäljellä -
niitä kohtaan, jotka ovat ottaneet vastaan Jeesuksen uhrin.
Tästä olen puhunut viime aikoina. Asian ymmärtämistä helpottaa -
aiempi opetukseni hengestä, sielusta ja ruumiista.
Joh. 4:24 "Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
Jumala on Henki, ja Hän katsoo sydämeesi, ei fyysiseen kehoosi.
Toki Hän tietää, mitä kehossasi ja mielessäsi tapahtuu, -
mutta tärkeintä on, että Jumala on Henki ja katsoo sinun henkeesi.
1. Sam. 16:7 "Ihminen näkee ulkomuodon, -
mutta Herra näkee sydämen." Jumala näkee asiat eri tavoin kuin me.
Tämä on tärkeää, sillä olen puhunut siitä, ettei Jumala lue syntejämme -
eikä kohtele meitä niiden mukaan. Silloinkin, kun teemme syntiä, -
voimme käydä rohkeasti armonistuimen eteen, -
jotta saisimme armon ja laupeuden avuksemme oikeaan aikaan.
Miten Jumala voi tehdä sen? Minun oli vaikea käsittää tätä -
ja se voi olla vaikeaa teillekin, sillä ihminen katsoo ulkokuoreen.
Minulla on tapana keskittyä tekoihini, mieleeni ja tunteisiini -
ja siihen, miten koen asiat ja mitä ajattelen ihmisistä ja asioista.
Arvioin itseäni sen perusteella, mutta Raamattu opettaa, -
että meissä on kolme osaa: ruumis, sielu ja henki.
Ruumis on helpoin ymmärtää.
Se on se osa meistä, jonka näemme tekevän asioita väärin.
Keskitymme siihen ja ihmettelemme, kuinka kukaan voi rakastaa meitä.
Toista osaa Raamattu kutsuu sieluksi.
Ihmisille se on usein sisäinen minä tai persoonallisuutemme.
Joskus meitä sattuu, mutta kyse ei ole fyysisestä kivusta, vaan tunteista.
Ehkä meitä on loukattu tai joku on torjunut meidät.
Kaikki meistä ovat tietoisia siitä, että meillä on sielu ja ruumis.
Jos kysyn sinulta, onko sinulla kylmä tai kuuma, -
sinun ei tarvitse pohtia ja rukoilla asiaa päiväkaupalla vastataksesi.
Kehosi tietää kyllä, onko sillä kylmä tai kuuma, -
koskeeko siihen tai onko se väsynyt. Havainnoimme kehoamme -
ja olemme siihen yhteydessä koko ajan. Tunnemme sen.
Samalla tavalla olemme yhteydessä sieluumme. Jos kysyn sinulta, -
oletko iloinen vai surullinen, innostunut vai masentunut, -
voit kertoa sen heti, koska havainnoit sieluasi jatkuvasti.
Sen sijaan useimmat meistä eivät tiedä, keitä he ovat hengessä.
Se voi kuulostaa oudolta, mutta se on täysin totta.
Tiedämme, onko meillä kuuma tai olemmeko surullisia, -
mutta millainen henkemme on?
Jeesus sanoi jakeessa Joh. 6:63 "...ei liha mitään hyödytä.
Ne sanat, jotka minä olen teille puhunut, ovat henki ja ovat elämä."
Vain Raamattu kertoo meille, -
keitä olemme hengessä ja mitä hengellemme kuuluu, eivät tunteet.
Useimmat eivät tiedä, keitä he ovat hengessä, -
sillä he luottavat vain omiin aistihavaintoihinsa.
Emme voi tuntea henkeämme aistiemme perusteella.
Meidän pitää lukea se Raamatusta.
Kaiken tämän ymmärtäminen oli minulle läpimurto.
Minulle oli selitetty Raamatun avulla, että olin vanhurskas -
ja että Jumala näki minut sellaisena, eikä minun pitäisi muistella syntejäni.
En vain pystynyt ottamaan sitä vastaan sydämen tasolla, -
vaikka ymmärsin sen järjelläni, sillä keskityin vain ruumiiseeni.
Arvioin jatkuvasti tekojani ja tiesin, etten aina ollut mukava ihmisille.
Välttelin tiettyjä ihmisiä, koska he eivät olleet mukavia.
Tiesin, etten suhtautunut heihin niin kuin Jeesus olisi suhtautunut.
Olin jatkuvasti tietoinen tästä.
Keskityin synteihini ja virheisiini, ajattelin Jumalan tekevän samoin -
ja ihmettelin, rakastiko Hän todella minua niin kuin Raamattu sanoi.
En itsekään voinut rakastaa itseäni. Minussa on piirteitä, tekoja -
ja asenteita, joita en rakasta. Tämän ymmärtämistä helpotti, -
kun tajusin, että Jumala on Henki ja keskittyy henkeeni.
Sitten sain ilmoituksen siitä, -
että muutuin juuri hengessä, kun synnyin uudesti. 2. Kor. 5:17 -
"Siis, jos joku on Kristuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Ei minun fyysinen ruumiini kuollut ja muuttunut täysin uudeksi.
Jos olit ylipainoinen tullessasi uskoon, olet sitä yhä, ellet laihduta.
Mies ei muutu naiseksi tai päinvastoin. Kehomme ei muutu välittömästi, -
ei myöskään sielumme, mielemme eivätkä tunteemme.
Meillä on samat ajatukset, jotka meillä oli ennen uskoontuloa.
Muistamme oman lapsuutemme, emme jonkun toisen.
Persoonallisuutemme, sielumme ja kehomme eivät muutu.
1. Tess. 5:23 "...itse rauhan Jumala pyhittäköön teidät kokonansa, -
ja säilyköön koko teidän henkenne ja sielunne ja ruumiinne nuhteettomana".
Meissä on siis kolme osaa. On selvää, etteivät ruumis ja sielu muuttuneet, -
joten henki on ainoa, joka jää jäljelle.
Kun synnyit uudesti, hengestäsi tuli aivan uusi luomus.
Tässähän sanotaan: "jos joku on Kris- tuksessa, niin hän on uusi luomus; -
se, mikä on vanhaa, on kadonnut, katso, uusi on sijaan tullut."
Tämän mukaan muutos on jo tapahtunut, ei vasta tapahtumassa.
Tämä muutti elämäni. Ymmärsin järjelläni, että Jumala rakasti minua -
eikä kohdellut minua syntieni mukaan. Oli kuin en olisi ikinä tehnyt syntiä.
Hän oli sanonut sen minulle, mutta en voinut käsittää sitä, -
sillä keskityin vain ulkokuoreeni ja luulin Jumalankin tekevän niin.
Kuinka Hän voi olla välittämättä synneistäni? Koska Hän ei keskity -
ruumiiseeni eikä mieleeni, vaikka onkin tietoinen niistä.
Hän keskittyy henkeeni, joka on muuttunut ja tullut täysin uudeksi.
"se, mikä on vanhaa, on kadonnut, katso, uusi on sijaan tullut."
Hengessäni ei ole lainkaan syntiä eikä riittämättömyyttä.
Itse asiassa jakeen Gal. 4:6 mukaan Jumala lähetti sydämeeni -
oman Poikansa Hengen, joka huutaa: "Abba! Isä!"
1. Joh. 4:17 "Näin on rakkaus tullut täydelliseksi meissä, -
että meillä olisi turva tuomiopäivänä; -
sillä sellainen kuin hän on, sellaisia mekin olemme tässä maailmassa."
Olemme siis Kristuksen kaltaisia jo tässä maailmassa.
Miten tämän voi ymmärtää? Muistutammeko Jeesusta fyysisesti?
Meillä on kipuja, näppylöitä, ryppyjä, harmaita hiuksia ja patteja, -
ja ihomme saattaa roikkua. Jeesus ei ole fyysisen kehomme kaltainen.
Meille on luvattu, että fyysinen, turmeltunut ruumiimme katoaa, -
ja muutumme Jeesuksen kuvan kaltaisiksi. Jeesus ei muistuta meitä.
Siksi "sellainen kuin hän on, sellaisia mekin olemme tässä maailmassa" -
ei koske ruumistamme eikä myöskään mieltämme eikä tunteitamme.
Jakeen 1. Kor. 13:9 mukaan tietomme ja profetoimisemme on nyt vajavaista.
Emme nyt tiedä kaikkea, mutta kun se, mikä on täydellistä, -
eli ylösnousemusruumiimme tulee, tunnemme täydellisesti.
Emme tiedä kaikkea. Joskus etsimme lasejamme, jotka ovat nenällämme.
Emme tiedä kaikkea nyt, mutta kerran tulemme tietämään.
Ruumiimme ja sielumme eivät ole vielä muuttuneet, -
joten enää henki on jäljellä.
Sellainen kuin Jeesus on, sellainen henkesi on tällä hetkellä.
Henkesi on yhtä pyhä ja puhdas kuin Jeesus, -
sillä sinulle on annettu Jeesuksen Henki. Sitä voi olla vaikea uskoa.
Room. 8:9 "...jolla ei ole Kristuksen Henkeä, se ei ole hänen omansa."
Jos kuulut Jeesukselle, sait Hänen Henkensä, kun synnyit uudesti.
Jos olet syntynyt uudesti, -
olet Hengessä yhtä pyhä ja puhdas kuin Jeesus.
Ef. 4:24 "...ja pukea päällenne uusi ihminen, joka Jumalan mukaan -
on luotu totuuden vanhurskauteen ja pyhyyteen."
"Uusi ihminen" viittaa henkeesi.
Uudestisyntynyt henkesi on luotu vanhurskaaksi.
Et ole vasta tulossa vanhurskaaksi tai yritä saavuttaa vanhurskautta.
Yhdistetään kaikki nämä asiat jakeeseen Joh. 4:24.
Jumala on Henki; ja jotka häntä rukoilevat, -
niiden tulee rukoilla hengessä ja totuudessa."
Tässä ei sanota, että Häntä olisi hyvä rukoilla hengessä ja totuudessa, -
vaan että Häntä tulee rukoilla hengessä ja totuudessa. Miksi?
Koska meissä on Hänen Henkensä, vanhurskautensa ja pyhyytensä.
Jumala on Henki ja suhtautuu sinuun sen perusteella, kuka olet hengessä.
On oikein, että Jumala kohtelee minua ikään kuin en olisi tehnyt syntiä, -
sillä henkeni ei ole tehnyt syntiä.
Ruumiini, tunteeni, mieleni ja ajatukseni ovat tehneet syntiä.
Teen yhä syntiä enkä edelleenkään ole sellainen kuin minun pitäisi, -
mutta hengessäni ei ole syntiä, vaan minut on luotu vanhurskaaksi.
Jakeessa Ef. 1:13 sanotaan, että kun minut luotiin vanhurskaaksi, -
pyhäksi ja puhtaaksi, Pyhä Henki paketoi ja sinetöi minut.
Kun kristittynä teen syntiä, ruumiini tekee syntiä ja epäonnistuu, -
tunteeni ja mieleni tekevät syntiä ja synti voi päästä minuun sisään, -
mutta se ei pääse sisään henkeeni, joka on sinetöity.
Siksi henkeni säilyttää pyhyytensä ja vanhurskautensa eikä ailahtele.
Henkeni tila ei muutu sen mukaan, luenko Raamattua vai en -
tai teenkö syntiä vai en. Lihani on ailahteleva, -
samoin tekoni, mieleni ja se, mihin keskityn.
Henkeni on luotu yhtä pyhäksi ja vanhurskaaksi kuin Jeesus on.
Sellainen olen hengessäni, ja minut on sinetöity, pyhitetty -
ja tehty täydelliseksi ikuisesti. Näin sanotaan jakeissa Hepr. 10:10 ja 14.
Jakeen Hepr. 12:23 mukaan henkeni on täydellinen, -
ja Jumala katsoo henkeeni. Suhteeni Jumalaan perustuu siihen.
Jos todella rukoilen Häntä hengessä ja totuudessa, -
tulen Hänen eteensä pyhyydessä ja vanhurskaudessa, -
yhtä pyhänä ja puhtaana kuin Jeesus, sillä sellainen olen hengessäni.
Hengessä lähestyn Jumalaa ilman syntiä tai pelkoa torjunnasta -
sen tähden, mitä Jeesus on tehnyt.
Jos tulen Jumala luo sanoen, etten ansaitse mitään hyvää, -
sillä olen taas epäonnistunut, -
en lähesty Jumalaa hengessä ja totuudessa, vaan lihassa, -
ja Jumalaa tulee rukoilla hengessä ja totuudessa.
Nykyajan uskonto on opettanut, että meidän tulee tulla Jumala luo -
tunnustaen kaikki syntimme ja puhuen arvottomuudestamme ja siitä, -
ettemme ansaitse edes leivänmurua, joka putoaa Jumalan pöydästä.
Uskonto on iskostanut meihin tuon asenteen ja opettanut meidät -
lähestymään Jumalaa lihassa, -
vaikka Raamatun mukaan Häntä tulee rukoilla hengessä ja totuudessa.
Lihaasi ei ole tehty täydelliseksi eikä tulla tekemäänkään -
ennen kuin Jeesus tulee takaisin tai kuolet ja saat ylösnousemusruumiin.
Silloin turmeltunut ja kuolevainen ruumiisi muutetaan -
puhtaaksi ja kuolemattomaksi ja mielesi uudistetaan.
Silloin tunnet kaiken täydellisesti, mutta se ei tapahdu tässä elämässä.
Ruumiisi ja sielusi, joita Raamattu kutsuu lihaksi, pysyvät lihana.
Se voi olla Amerikan parasta valiolihaa tai parempaa kuin minun, -
mutta lihan vallassa olevat eivät voi olla Jumalalle otollisia, Room. 8:8.
Et voi olla otollinen Jumalalle lihasi ja suoritustesi perusteella.
Sinun on unohdettava ruumiisi ja mentävä henkeesi, -
joka on syntynyt uudesti ja uusi luomus. Henkesi on se osa sinusta, -
joka on luotu totuuden vanhurskauteen ja pyhyyteen.
Henkesi on se osa sinusta, joka on nytkin Jeesuksen kaltainen, -
aivan yhtä pyhä ja puhdas.
Ja se on sinetöity, eli se ei ikinä muutu. Jos olet syntynyt uudesti, -
kuulut Hänelle, olet pyhä ja puhdas ja voit lähestyä Jumalaa rohkeasti -
hengessä ja totuudessa, vaikka olisit juuri tehnyt syntiä.
Vaikka olisit juuri tehnyt jotain vääräksi tietämääsi ja häpeäisit sitä, -
voit astua ulos lihastasi takaisin henkeesi, jos Jeesus on Herrasi.
Silloin voit sanoa: "Kiitos, Isä, että olet jo antanut tämän anteeksi."
Heprealaiskirjeen lukujen 9 ja 10 mukaan Jumala on antanut anteeksi -
kaikki syntimme, menneet, nykyiset ja tulevat. Voimme kiittää siitä, -
että juuri tekemämme synti on jo käsitelty, astua takaisin henkeen -
ja lähestyä Jumalaa rohkeasti sen vuoksi, mitä Jeesus teki, -
emme omassa lihassamme tai keskittyen syntiimme.
Tämän ymmärtäminen muutti elämäni. Ennen en voinut käsittää, -
miten pyhä Jumala saattoi rakastaa minua niin kuin Raamattu sanoo, -
sillä luulin, että Jumala katsoi minua sellaisena kuin itse näin itseni.
Ei, Jumala näkee minut hengessä ja suhtautuu minuun sen mukaisesti.
Ja sydämeeni on lähetetty Jumalan Pojan Henki, joka huutaa: "Abba! Isä!"
Jumala katsoo henkeeni, ja koska olen ottanut Jeesuksen vastaan -
ja Hän on tehnyt minut Jumalan vanhurskaudeksi, -
Jumala näkee minut yhtä pyhänä ja puhtaana kuin Jeesuksen.
Hän on yhtä oikeudenmukainen rakastaessaan minua kuin -
rakastaessaan Jeesusta, sillä uudestisyntynyt minäni on Jeesus.
Uusi identiteettini on Jumalan Pojan Henki.
Siksi on oikein, että Jumala rakastaa sinua ja minua.
Lakkaa siis keskittymästä pelkästään lihaasi.
Sinun pitää tietää, kuka olet Kristuksessa.
Kristuksen ruumiilla on identiteettikriisi.
Uskovat eivät tiedä, keitä ovat Kristuksessa ja hengessä.
He katsovat itseään peilistä ja muistuttavat itseään synneistään, -
vihastaan ja anteeksianta- mattomuudestaan ja luulevat, -
että Jumala katsoo heidän lihaansa. Jumala on Henki ja katsoo henkeesi.
Vaikka teet lihassa väärin, Jumala katsoo henkeesi.
Siksi voit astua rohkeasti armon istuimen eteen, vaikka tekisit syntiä.
Eikö synnillä siis ole väliä?
Ensinnäkin jos ymmärrämme, minkä hinnan Jeesus maksoi niistä -
ja kuinka inhottavaa Hänestä oli tulla synniksi vuoksemme, -
emme halua tehdä syntiä, sillä inhoaisimme sitä, että Jeesus -
kärsi syntiemme takia. Emme halua lisätä Hänen kärsimystään.
Synnillä on myös seurauksia, vaikkei Jumala rankaisekaan niistä.
Jumala katsoo henkeemme, mutta saatana katsoo lihaamme.
Room. 6:16 "Ettekö tiedä, että kenen palvelijoiksi, ketä tottelemaan, -
te antaudutte, sen palvelijoita te olette, jota te tottelette, -
joko synnin palvelijoita, kuolemaksi, tahi kuuliaisuuden, vanhurskaudeksi?"
Jos elät synnissä, avaat ruumiisi, mielesi ja tunteesi saatanalle, -
ja hän velkoo sinulta syntien hinnan. Saat kärsiä rangaistuksen -
sairauden, köyhyyden, rikkinäisten ihmissuhteiden, masennuksen, -
pelon, katkeruuden ja kivun muodossa. Synnistä on seurauksia, -
vaikkei Jumala tuomitse sinua. Hän pani kaiken tuomionsa -
syntiäsi vastaan Jeesuksen ylle. Kärsit synnistä saatanan takia.
Siksi kannattaa lakata elämästä synnissä niin hyvin kuin pystyt.
Kun kuitenkin teet syntiä, älä pakene Jumalaa, vaan lähesty Häntä -
hengessä ja kiitä Häntä siitä, että Hän rakastaa sinua edelleen.
Sitten vain käännyt pois synnistäsi -
ja vapautat hengessäsi olevan anteeksiannon lihaasi, -
ja saatana menettää valtansa sinuun.
Minulla olisi tästä vielä paljon sanottavaa. Viittasin opetukseeni -
hengestä, sielusta ja ruumiista. Voit tilata sen nettisivujemme kautta.
Mainoksista saat lisätietoja materiaalieni tilaamisesta.
Koko Andrewin opetussarja Jumalan todellisesta luonnosta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Jumalan todellisesta luonnosta kertovan sarjan viides osa -
on saatavana kolmella punnalla, mutta ellei sinulla ole siihen varaa, -
Andrew yhteistyökumppaneineen tarjoaa sen sinulle ilmaiseksi.
Opetus on tänään saatavana viimeistä päivää.
Andrewin uusin kirja aiheesta Älä rajoita Jumalaa -
on myös saatavana 8 punnalla.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Kutsun sinut Coloradoon viettämään kanssamme hienon viikon -
raamattukoulumme uusissa tiloissa.
Kesän raamattukonferenssi järjestetään 29.6.―3.7.2015.
Se sopii perheille, sillä siellä on mukavaa ohjelmaa -
niin aikuisille, lapsille kuin nuorillekin.
Kokouksia on aamuin illoin.
Aamulla puhuvat raamattukoulumme opettajat, illalla palvelen minä.
Tulemme pitämään hauskaa Woodland Parkin uusissa tiloissa.
Muista siis konferenssimme 29.6.―3.7.2015 Coloradossa.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat sinua!
Lisätietoja nettisivuiltamme.
Haluatko tietää, mitä tapahtuu kulissien takana järjestössämme?
Tutustu sisäpiirin tarinoihin nettisivuillamme awmi.net.
Näin pääset käsiksi sisäpiirin tarinoihin.
Andrew Wommackin työ ja Charis- raamattukoulu tarjoavat paikan, -
jossa rikkinäiset voivat eheytyä ja kapinalliset aloittaa alusta.
Olin todella rikkinäinen ihminen.
Menneisyydessäni oli paljon kipua ja pahoja asioita.
Susan löysi Wommackin opetuksen asuessaan Virginiassa.
Ystävä katsoi paranemismatkoja.
Hän oli pysäyttänyt videon kohtaan, josta halusi meidän katsovan.
Se oli Hannah Terradezin tarina. Heti, kun ohjelma alkoi, -
sanoin: "Tässä se on. Tätä olen etsinyt."
Täällä oppimani asiat ovat mullistaneet elämäni täysin.
En ole lainkaan sama ihminen kuin tänne tullessani.
Jos en olisi tullut, en olisi muuttunut.
Susan on esimerkki siitä, kuinka Andrewin tv-työ -
ja Charis-raamattukoulu toimivat käsi kädessä.
Täällä rikkinäiset voivat eheytyä ja kapinalliset aloittaa alusta.
Itse en olisi saanut tätä aikaan. Jumala teki sen minussa.
Suomennos: Anni Lähteenmäki